Franz Beckenbauer
Store norske leksikon,Sport og spill,Ballsport,Fotball,Tysk fotball
Franz Beckenbauer er en tidligere tysk fotballspiller. Han er en av de beste og mestvinnende fotballspillere gjennom tidene, kalt «der Kaiser», og den første som fikk betegnelsen «libero»: den frie spilleren i de bakre rekker.
Meritter Verdensmester i 1974 (lagkaptein), VM-sølv i 1966, bronse i 1970. Han vant EM i 1972, sølv i 1976 og spilte 103 landskamper for Vest-Tyskland. Han ble årets spiller i Europa i 1972 og 1976. Han spilte for Bayern München, Cosmos (USA) og Hamburger SV. Beckenbauer vant Europacupen for serievinnere i 1974–1976 og for cupvinnere i 1967 med Bayern München. Han tok fire ligamesterskap og tre cupmesterskap som spiller i Vest-Tyskland. Han var vesttysk landslagssjef i 1984–1990, førte laget til VM-seier i 1990 og VM-sølv i 1986. Han var også trener og president i Bayern München. Les mer i Store norske leksikon fotball